Document ID: /roh_data/filtered/fineweb-2-filterrobots_roh.jsonl.gz/13208

L'emprima da duas dumengias da cursas è veramain crudada en l'aua: Las plievgias intensivas da la notg passada e la damaun da la dumengia han lomià il terrain talmain, che las cursas na sajan betg pussaivlas. La segirezza per ils chavals ed il chavaltgaders na possia vegnir garantida, fan a savair ils organisaturs.
Ils organisaturs scrivan en lur communicaziun a las medias, ch'els veglian uss dar tut per pudair realisar il segund di da cursa planisà per ils 8 d'october.
RR novitads 09:00